**Učna gradiva za 10. teden izobraževanja na daljavo** (18. 5. 2020 – 22. 5. 2020)

**VARIACIJE NA LJUDSKO TEMO**

Najlepša hvala za vse poslane rondoje. Uporabili ste svoje znanje, spretnosti in ustvarjalnost in nastali so prav imenitni video ali zvočni posnetki. Kdor izdelka ali opisa še ni poslal, lahko to stori še ta teden.

V tem in prihodnjem tednu pa boš svoje glasbeno znanje uporabil, da boš ustvaril VARIACIJE.

Najprej poglejmo, kaj variacije sploh so.

Predstavljaj si, da stojiš pred ogledalom in svojo podobo na čim bolj različne načine spreminjaš. Npr. enkrat se drugače počešeš, drugič slečeš kakšen kos oblačila, potem stojiš na eni nogi, spačiš obraz… Še vedno si ti, vsakdo te prepozna, a vsakokrat si ustvaril novo variacijo.

Eden največjih mojstrov variacij v glasbi je bil Mozart. Oglej si povezavo! <https://www.youtube.com/watch?v=hCKBl-TpRzc&list=TLPQMTEwNTIwMjCpjEIVB0vEpw&index=1>

Zdaj pa ustvari svoje glasbene variacije.

**Zapoj ljudsko pesem Marko skače**, ki bo tvoja glavna tema. Pesem zapoj na več različnih načinov tako, da variiraš dinamiko (glasno, tiho), značaj (veselo, žalostno, poskočno, umirjeno…), tempo (hitro, počasi…). Lahko se lotiš tudi spreminjanja melodije, a le do te mere, da bo pesem (tema) še vedno prepoznavna. V vsakem primeru variacije pospremi s spremljavo bodisi glasbil (lonci, škatle…) ali pa uporabi body percussion (ploskanje, tleskanje,…).

Variacije lahko ustvariš tudi z gibanjem, ki naj bo ob vsaki izvedbi drugačno.

Vidiš, variacije so pravzaprav zanimiva glasbena oblika, ki ponuja ustvarjalcu skoraj brezkončne možnosti.

NALOGA ZA TA IN ZA PRIHODNJI TEDEN

Tudi tokrat **najprej vadi**, nato pa **se posnemi**. Posnetek naj bo kratek – največ 1 minuto. Zaigraj ali zapoj vsaj **3 variacije (3 RAZLIČNE NAČINE PESMI Marko skače)**. Najbolje, da izvedeš vsakokrat le eno kitico.

Veselim se tvojega videa ali pa slušnega posnetka.

Naloga bo **uspešno izvedena**, če boš posnetek poslal na moj naslov **do 29. 5. 2020.**

Za konec pa še prisluhni variaciji na povezavi <https://www.youtube.com/watch?v=g_2Lk-8kjcg>

ocepek.metka@os-mezica.si .